شەفەق نیوز/ بڕیارە وەزارەت دارایی و ئابووری لە حکومەت هەرێم کوردستان، دەسبکەێدە دابەشکرن مووچەگان لەبان فەرمانبەرەیل کەرت گشتی.
وەگورەی ئەو خشتە ک چاپیگی کەفتە دەس ئاژانس شەفەق نیوز، دابەشکرنەگە لە رووژ ٢٥ شوبات دەسکەێدە پی، و لە ٢٨ لە خود مانگەگە تەواو بوود.
دووسوو پەنحشەممە، وەزارەتەگە دەسکەێدە دابەشکردن مووچەگان لەبان وەزارەت تەندروسی، و دیوانو لیوایل هێزەیل پێشمەرگە، و کەرتەیل هێزەیل ٧٠ و ٨٠، و وەزارەت دارایی و ئابووری، و وەزارت ناوخۆ و هێزەیل زێرەڤانی، هێزەیل وەرگری و فریاکەفتن، وەڕێۆبەرایەتیەیل شناسنامە لە هەرێم، وەزارەت باوەتەیل شەهیدان و ئەنفالکریایەگان، کەسوکارەیل قوربانیەگان شەهیدان و ئەنفالکریایەگان، و زیندانە سیاسییەگان.
رووژ جمعە، مووچەگان دابەش کریەنە بان هەر لە: وەزارەت پەروەردە، ئەنجومەن ئاسایش، دامەزراو ئاسایش گشتی، وەزارەت کار و باوەتە کۆمەڵایەتیەگان، و خاوەن پێداویستیە تایبەتەگان، ئەنجومەن دادوەری، وەزارەت داد، وەزارەت سامانە سرووشتیەگان، وەزارەت ئەوقاف، وەزارەت پلانسازی، وەزارەت پیشەسازی و بازرگانی، وەزارەت گواستنەوە، دیوان چەودیریکردن دارایی، دەزگای ماف مرۆڤ، دەزگای ناوچە کوردستانیەگان لە دەیشت سنوور ئیدارەی هەرێم، دەزگای ژینگە، دەزگای بەرهەمهاوردن، کۆمسیۆن باڵای سەروەخوەی هەڵبژاردنەگان و ریفراندۆم، دەزگای گشتی باوەتەیل مینەگان، وەزارەت خوەنستن باڵا و توێژینەوەی زانستی.
رووژ شەممە، دابەشکرن مووچەگان لەبان ئی وەزارەت و فەرمانگەیل حکومەتیە: وەزارەت شارەوانی و گەشت وگوزار، سەرۆکایەتی هەرێم، پەرلەمان، ئەنجومەن وەزیران، وەزارەت کارەبا، وەزارت کشتوکاڵی و سامانە ئاوییەگان، وەزارەت ئاوەدانی، وزارەت رووشنهوری و گەنجەگان، سەرۆکایەتی هەرێم، ئەنجومەن وەزیران، سەرۆکایەتی پەرلەمان، خانەنشینەگان لە وەزارت پێشمەرگە، خانەنشینە مەدەنیەگان.
